איראן אינטרנשיונל

איראן אינטרנשיונל (בפרסית: ایران اینترنشنال) היא תחנת טלוויזיה בשפה הפרסית, שבסיסה בלונדון וקהל היעד שלה הוא צופים איראנים.<ref name="FT"></ref> הערוץ ניתן לקליטה חופשית בלוויין. הערוץ זכה לתשומת לב תקשורתית בעקבות הדיווח שלו על הפרות זכויות האדם, התפתחויות פוליטיות, זכויות להט"ב וזכויות נשים באיראן.<ref name="Reid-Smith"></ref><ref name="McKay"></ref> פעמיים היה הערוץ מועמד לערוץ הבינלאומי של השנה על ידי האגודה לשידור בינלאומי.<ref name=":0"></ref><ref></ref> כמו כן, ידוע כי לערוץ יש קשרים עם משפחת המלוכה הסעודית, כאשר חלק מסוים ממימון הערוץ מגיע מאנשים הנמצאים בקשר הדוק עם משפחת המלוכה.<ref name="The Guardian"></ref><ref name="WSJ"></ref><ref></ref>

החדשות והניתוחים של איראן אינטרנשיונל צוטטו בפרסומי תקשורת מערביים, כולל BBC News,<ref></ref> "הגרדיאן",<ref></ref> "The Sydney Morning Herald",<ref name=":4"></ref> "דיילי טלגרף",<ref></ref> פוקס ניוז, ו-"אינדפנדנט"<ref></ref> כתבים מצוות הערוץ הופיעו כמומחים ברשתות BBC Radio 4, סקיי ניוז, תאגיד השידור האוסטרלי<ref></ref> ו-ITN.

איראן אינטרנשיונל זמין בארצות הברית, קנדה, אפריקה, בריטניה ואירלנד, אירופה, המזרח התיכון וצפון אפריקה, עם לשכות באיסטנבול, פריז וושינגטון די. סי..<ref name="About Us"></ref>

איראן אינטרנשיונל הוקמה בשנת 2017 וזמינה באינטרנט, באמצעות רדיו ודרך כל שידור לוויין לאיראן.

בשנת 2022, סקר עצמאי שבוצע על ידי הקבוצה לניתוח ומדידת עמדות באיראן (GAMAAN) ודווח על ידי ה-AIB מצא כי איראן אינטרנשיונל הוא המקור המשפיע ביותר לחדשות עצמאיות באיראן עם 33% מהקהל היומי.<ref></ref> יותר ממחצית מ-27,000 המשתתפים בסקר דיווחו גם שהם בוטחים באיראן הבינלאומית "הרבה" או "במידה מסוימת".<ref></ref>

== חדשות ==
איראן אינטרנשיונל מסתמכת על צוות עיתונאים מסביב לעולם ומדווחת על אקטואליה, בריאות, טכנולוגיה, הפרות זכויות אדם, זכויות להט"ב, זכויות נשים ועוד.<ref name=":2"></ref><ref name=":3"></ref> הערוץ דיווח בהרחבה על מגפת הקורונה באיראן, הסכם הגרעין ופוליטיקה עולמית.<ref></ref><ref></ref><ref></ref>

הערוץ משדר גם תוכניות טלוויזיה בנושאי ספורט, תרבות ופוליטיקה והפיק סרטים דוקומנטריים שהיו מועמדים לפרסים על ידי האגודה לשידורים בינלאומיים.<ref></ref>

=== דיווחים בלעדיים ===
הערוץ היה הראשון לדווח על כמה מקרים בולטים ויש לו גישה לרשת של חושפי שחיתויות ומקורות בתוך איראן.

איראן אינטרנשיונל דיווחה באופן בלעדי על הארכת החופשה של נזנין זגרי-רטקליף,<ref></ref> ובן זוגה ריצ'רד רטקליף התארח בערוץ מספר פעמים.<ref name="iranintl.com"></ref> הערוץ היה גם הראשון לדווח כי הראפר האיראני אמיר טאטאלו עומד בפני גירוש חזרה לאיראן מטורקיה,<ref name="iranintl.com" /> וגזר דינה של כוכבת הסרט "הסוכן", תראנה עלידוסתי.<ref></ref>

במהלך מגפת הקורונה באיראן, הערוץ פרסם מסמכים בלעדיים הנוגעים לשחיתות ממשלתית ברמה גבוהה בנוגע לאספקת ציוד רפואי, כאשר האינדפנדנט כתב כי המסמכים "מתיימרים להראות כיצד גורמים במשטר האיראני התערבו ברכישת ציוד רפואי והטו חוזים דרום קוריאניים לערכות בדיקה לקורונה דרך חברות קש אל קרנות שמרניות שנשלטות על ידי מקורבים".<ref></ref>

בדיווח על הוצאתו להורג של נאביד אפקרי, איראן אינטרנשיונל ראיינה באופן בלעדי את חוקרת איראן ועורכת הדין לזכויות אדם של אמנסטי אינטרנשיונל, רהה בהריני, שאמרה לערוץ כי "עם ההוצאה להורג הסודית שלא היה ידוע עליה קודם של נאביד אפקרי, שלטונות הרפובליקה האסלאמית שוב הראו את חוסר הרחמים והעריצות של מערכת המשפט האיראנית ברמה הבינלאומית".<ref name="Mostafa"></ref>

=== פרשת זריף ===
ב-25 באפריל 2021 השיגה איראן אינטרנשיונל הדלפת קובץ שמע של שר החוץ האיראני, מוחמד ג'וואד זריף, בו הוא מותח ביקורת על משמרות המהפכה, וטען כי מפקד כוח קודס המנוח, קאסם סולימאני גרר את איראן למלחמת האזרחים בסוריה בגלל רוסיה. הנשיא ולדימיר פוטין רצה שכוחות איראנים בשטח ישלימו את המערכה האווירית הרוסית ויתמכו בבממשלת סוריה.<ref></ref><ref></ref>

זריף גם הזכיר כי רוסיה רצתה לעצור את הסכם הגרעין ולהשאיר את איראן בסכסוך עם המערב.<ref></ref>

מרכיבי ההקלטה גם גרמו לרפובליקנים בארצות הברית לקרוא להתפטרותו של ג'ון קרי מהמועצה לביטחון לאומי של נשיא ארצות הברית ג'ו ביידן לאחר שזריף חשף במהלך ההקלטה כי קרי הודיע לו על פעולות ישראל בסוריה.<ref></ref>

=== זכויות אדם ===
איראן אינטרנשיונל דיווחה על הפרות בולטות של זכויות אדם ברחבי איראן, כולל הוצאתו להורג של נאוויד אפקרי,<ref></ref><ref></ref> הריגת רומינה אשרפי בת ה-14,<ref></ref> מעצר וכליאה של האקדמאית הבריטית-אוסטרלית קיילי מור-גילברט<ref></ref> וכריתת גפיהם של ארבעה גברים באיראן בגין גניבה.<ref></ref>

ארם בולנדפז, פעילה לסבית ועיתונאית באיראן אינטרנשיונל הפיקה סרטים תיעודיים על קהילת הלהטב"ק בתוך איראן והייתה מבקרת קולנית של הפרות זכויות אדם נגד הקהילה.

ביוני 2020, איראן אינטרנשיונל דיווחה על סדרה של רציחות על כבוד המשפחה ואלימות על רקע מגדרי שהתרחשו באיראן,<ref name="ReferenceA"></ref> כאשר נרג'ס טבאלוסיאן, אנליסטית משפטית ועיתונאית באיראן אינטרנשיונל, בתה של האקטיביסטית זוכת פרס נובל שירין עבאדי, נאמה בפומבי לכלי תקשורת עולמיים על התגברות האלימות נגד נשים במדינה.<ref name="ReferenceA" />

בנוסף להוצאה להורג של נאביד אפקרי, הערוץ דיווח רבות על מעצרם של אסירים פוליטיים באיראן. הערוץ דיווח על מעצרו והוצאה להורג אפשרית של הרופא האיראני-שוודי אחמד רזא ג'לאלי,<ref></ref> דיווח כי 85 ילדים עומדים בפני הוצאה להורג במדינה,<ref></ref> וכן, דיווח על מעצרו של במאי הקולנוע עטור הפרסים מוחמד רוסלוף.<ref></ref>

== היסטוריה ==
איראן אינטרנשיונל הוקמה ב-18 במאי 2017<ref name="fastcompany-20181005"></ref>, במטרה לשרת את 80 מיליון האנשים שחיים באיראן ובפזורה האיראנית ברחבי העולם, בנוסף ליידע קהל עולמי על החדשות וההתפתחויות האחרונות באיראן וברחבי המזרח התיכון.<ref></ref>

משרדי הערוץ נמצאים בלונדון והוא משדר לכל העולם, עם צוות עיתונאים מערוצי חדשות אחרים בשפה הפרסית שהצטרף לערוץ כולל Manoto, רדיו פרדא, BBC Persian Service וקול אמריקה.

מאז הקמתה, התחנה דיווחה על אירועים עולמיים, עם רשת של כתבים בינלאומיים. כולל דיווח על אירועים חשובים, כמו הבחירות לנשיאות ארצות הברית 2020, הפיצוץ בנמל ביירות ב-2020, ההתנקשות בג'מאל ח'אשוקג'י ורצח מוחסן פח'רי-זאדה בדצמבר 2020.

== בעלות ==
איראן אינטרנשיונל נמצאת בבעלות Volant Media UK Ltd.<ref name="companieshouse"></ref><ref></ref> ומנוהלת על ידי DMA Media Ltd, שיש לה לשכות בפריז, איסטנבול, קאבול וושינגטון.<ref></ref>

מסמכים תאגידיים של Volant Media מראים כי אזרח סעודי אחר, פאהד איברהים אלדג'תר, היה בעל המניות העיקרי של Volant Media לפני עאדל עבד אל כרים. אלדג'תר החזיק ביותר מ-75% ממניות Volant Media ממאי 2016 עד מאי 2018.<ref name="companieshouse" /> פאהאד איברהים אלדג'תר היה יו"ר חברת הסלולר הסעודית Zain ממרץ 2013 עד פברואר 2016. Zain Saudi היא ספקית הסלולר השלישית בגודלה בערב הסעודית.<ref></ref>

== תוכן ==
האולפן הבינלאומי של איראן
לפי Middle East Eye, איראן אינטרנשיונל היא פלטפורמה תקשורתית לאופוזיציה האיראנית.<ref name="MEE"></ref> קורוש זיעברי מאל-מוניטור כתב שהערוץ "אינו נרתע מלהציג את עצמו כארגון תקשורת אופוזיציוני" ונותן לעיתים קרובות את המיקרופון לאורחים המבקרים את ממשלת איראן.<ref name="al-monitor"></ref> הערוץ כונה "כלי חדשות של הגולה האיראנית" על ידי בורזו דראגהי מהאינדיפנדנט.<ref name="independent.co.uk"></ref>

הערוץ ידוע בכך שהעלה את קרנו של רזא פהלווי, היורש האחרון של כס המלכות האיראני לשעבר, על ידי סיקור מתמיד וראיון חוזר ונשנה שלו. הוא גם מספק סיקור נרחב של המפלגה מוג'אהדין ח'לק (MEK), כולל שידור חי של העצרות שלהם.

הערוץ לא משדר פרסומות.

=== תלונה איראנית לאופקום ===
בשנת 2018 הגיש שגריר איראן בבריטניה תלונה לאופקום, רגולטור התקשורת הבריטי בגלל הראיון של איראן אינטרנשיונל עם דובר ארגון בדלני לאחר שהארגון נטל אחריות על מתקפת טרור במצעד צבאי באהוואז שבמחוז ח'וזסטן, והרג 25 אזרחים ואנשי צבא.<ref name="Economist"></ref><ref></ref> הערוץ שידר ראיון עם יעקוב הור אלטוסטרי, שהוצג כדובר הקבוצה, ולקח בעקיפין אחריות לפיגוע, כינה אותו "התנגדות נגד מטרות לגיטימיות".<ref></ref> לאחר חקירה ארוכה קבעה אופקום כי איראן הבינלאומית לא הפרה כללים.<ref></ref><ref name="REFRL-20190327"></ref>

== טענות לחוסר עצמאות עיתונאית ==
על אף שתחנת הטלוויזיה מצהירה כי היא "מקפידה על סטנדרטים בינלאומיים נוקשים של חוסר משוא פנים, איזון ואחריות", הועלו שאלות בנוגע לעצמאות העיתונאית שלה.<ref name="WSJ" />

באוקטובר 2018, "הגרדיאן" ציטט מקורב אלמוני שאמר כי התוכן הושפע מרצון המשקיעים בערוץ, אך הכחיש דיווחים לפיהם המימון הגיע מסעודים הקשורים לנסיך הכתר הסעודי מוחמד בן סלמאן.

לפי ה"וול סטריט ג'ורנל" "כמה עיתונאים באיראן אינטרנשיונל התלוננו שההנהלה דוחפת קו פרו-סעודי, נגד הקו של הרפובליקה האיסלאמית". העיתון ציטט כתב לשעבר בתחנת הטלוויזיה התחנה מבצעת "דחיפה שיטתית ומתמשכת מאוד" של הקו הסעודי.

== רדיפת צוות התחנה ==
בדצמבר 2019, שאנטי דאס מהטיימס דיווח כי איראן מנהלת "מסע הפחדה" נגד אנשי תחנת הטלוויזיה, מקפיאה את נכסיהם, חוקרת את קרוביהם ו"מאיימת לחטוף אותם מרחובות בריטניה אם לא יעזבו את עבודתם". משרד המודיעין האיראני כינה בעבר את עובדי איראן אינטרנשיונל כ"אויבי המדינה", וכתב באתר האינטרנט שלו כי מי ש"משרת זרים" והוא "אויב מדינה" ייענש.<ref></ref> בעיתון גם נכתב במאי 2020 כי הממשלה האיראנית יצרה חשבונות מדיה חברתית פיקטיביים על מנת לערער על אמינות התחנה ולבצע מעקב אחר עוקביה. אינסטגרם ספגה ביקורת על כך שאיפשרה לחשבונות אלה לפעול.<ref></ref>

== צוות ==
ראש הטלוויזיה הוא מחמוד ענאיית (Enayat),<ref></ref> ומנהל החדשות הוא אלייאסהר ראמזנאפור (Aliasghar Ramezanpour),<ref>https://iranintl.com/en/iran/ofcom-rejects-islamic-republic’s-complaint-against-iran-international: "Ofcom, UK media regulator, says Iran International’s coverage of Ahvaz attack was 'clearly justified' and a 'legitimate topic for discussion'...The Channel's Executive Editor of News, Aliasghar Ramezanpour, said: 'Any website or media organization which does not remove misleading and defamatory coverage after today's ruling will now face legal action by Iran International.'"</ref> שהיה סגן שר התרבות של איראן תחת הנשיא לשעבר מוחמד ח'אתמי.<ref>https://www.rferl.org/a/iran-faith-healer-who-scared-the-regime/27189544.html: "Ali Asghar Ramezanpour...served as deputy culture minister under former reformist President Mohammad Khatami"</ref> הכתב בישראל הוא באבק יצחקי.

== קישורים חיצוניים ==

* (באנגלית, ערבית ופרסית)
* 
* , בערוץ ה-YouTube הרשמי של תאגיד השידור הישראלי

== הערות שוליים ==

קטגוריה:ערוצי טלוויזיה בריטיים
קטגוריה:ערוצי חדשות
קטגוריה:תקשורת המונים בפרסית